Jun 06,2017
నష్టాల్లోంచి.. రికార్డు లాభాలు
ముంబయి : దేశీయ స్టాక్‌ మార్కెట్లు రికార్డు పరుగును కొనసాగిస్తున్నాయి. సోమ వారం ఉదయం తొలుత నష్టాల్లో ప్రారంభమైన మార్కెట్లు వివిధ పరిణామాల మధ్య తుదకు రికార్డు లాభాల్లో ముగిశాయి. ఆర్‌బీఐ ద్రవ్య పరపతి విధాన సమీక్షలో వడ్డీ రేట్లను మార్చకపోవచ్చన్న అంచనాలు తొలుత మార్కెట్లను ఒత్తిడికి గురి చేశాయి. కాగా కన్సూమర్‌ డ్యూరెబుల్స్‌, రియాల్టీ ఇతర రంగాల సూచీల మద్దతుతో లాభాల్లోకి నడిచాయి. బీఎస్‌ఈ సెన్సెక్స్‌ 36.20 పాయింట్లు పెరిగి 31,309.49 పాయింట్ల వద్ద స్థిరపడింది. ఇంట్రా ట్రేడింగ్‌లో సెన్సెక్స్‌ ఆల్‌టైం గరిష్ట స్థాయి 31,355 పాయింట్లను తాకింది. ఇంతక్రితం జూన్‌ 2న 31,332 వద్ద ట్రేడింగ్‌ అయ్యింది. ఎన్‌ఎస్‌ఈ సూచీ నిఫ్టీ 21.60 పాయింట్లు పెరిగి 9,675.10 వద్ద ముగిసింది.
మీ స్నేహితులకు రికమెండ్ చెయ్యండి